CELEX: E2014J0011
Language: el
Date: 2015-01-28 00:00:00
Title: Απόφαση του Δικαστηρίου, της 28ης Ιανουαρίου 2015, στην υπόθεση E-11/14 — Εποπτεύουσα Αρχή της ΕΖΕΣ κατά Ισλανδίας (Παράβαση υποχρεώσεων από συμβαλλόμενο μέρος — Αδυναμία εφαρμογής — Οδηγία 2011/7/ΕΕ για την καταπολέμηση των καθυστερήσεων πληρωμών στις εμπορικές συναλλαγές)

18.6.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 201/5
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 28ης Ιανουαρίου 2015
   στην υπόθεση E-11/14
   Εποπτεύουσα Αρχή της ΕΖΕΣ κατά Ισλανδίας
   (Παράβαση υποχρεώσεων από συμβαλλόμενο μέρος — Αδυναμία εφαρμογής — Οδηγία 2011/7/ΕΕ για την καταπολέμηση των καθυστερήσεων πληρωμών στις εμπορικές συναλλαγές)
   (2015/C 201/05)
   Στην υπόθεση E-11/14, Εποπτεύουσα Αρχή της ΕΖΕΣ κατά Ισλανδίας – ΠΡΟΣΦΥΓΗ με αίτημα να αναγνωριστεί ότι η Ισλανδία, παραλείποντας, εντός της ταχθείσας προθεσμίας, να θεσπίσει και/ή να κοινοποιήσει αμέσως στην Εποπτεύουσα Αρχή της ΕΖΕΣ όλα τα αναγκαία μέτρα για την εφαρμογή της πράξης που αναφέρεται στο σημείο 2 του παραρτήματος XII της συμφωνίας για τον Ευρωπαϊκό Οικονομικό Χώρο, δηλαδή της οδηγίας 2011/7/ΕΕ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για την καταπολέμηση των καθυστερήσεων πληρωμών στις εμπορικές συναλλαγές, όπως προσαρμόστηκε στη συμφωνία με το πρωτόκολλο 1 αυτής, παρέβη τις υποχρεώσεις που υπέχει βάσει του άρθρου 12 της πράξης και του άρθρου 7 της συμφωνίας ΕΟΧ, το Δικαστήριο, αποτελούμενο από τους Carl Baudenbacher, πρόεδρο, Per Christiansen (εισηγητή δικαστή) και Páll Hreinsson, δικαστές, εξέδωσε απόφαση στις 28 Ιανουαρίου 2015, το διατακτικό της οποίας έχει ως εξής:
   Το Δικαστήριο:
   
               1.
            
            
               Αναγνωρίζει ότι η Ισλανδία παρέβη τις υποχρεώσεις που υπέχει βάσει του άρθρου 12 της πράξης που αναφέρεται στο σημείο 2 του παραρτήματος XII της συμφωνίας για τον Ευρωπαϊκό Οικονομικό Χώρο (οδηγία 2011/7/ΕΕ του Ευρωπαϊκού Κοινοβουλίου και του Συμβουλίου, της 16ης Φεβρουαρίου 2011, για την καταπολέμηση των καθυστερήσεων πληρωμών στις εμπορικές συναλλαγές), όπως προσαρμόστηκε στη συμφωνία με το πρωτόκολλο 1 αυτής, και βάσει του άρθρου 7 της συμφωνίας, παραλείποντας να θεσπίσει όλα τα αναγκαία μέτρα για την εφαρμογή της πράξης εντός της ταχθείσας προθεσμίας.
            
         
               2.
            
            
               Διατάσσει την Ισλανδία να καταβάλει τα δικαστικά έξοδα.